La Universitat de València renova el segell HRS4R que reconeix l’excel·lència en la gestió amb el personal investigador

## La Universitat de València renova el segell HRS4R que reconeix l’excel·lència en la gestió amb el personal investigador

Reunió de l'equip rectorat amb la comissió avaluadora

La Universitat de València ha renovat el segell HR Excellence in Research que reconeix la qualitat investigadora de la Universitat de València en consolidar el seu compromís amb l’excel·lència en la contractació i desenvolupament del personal investigador. La comissió avaluadora encarregada de revisar i certificar el segell ha emés una valoració molt positiva dels avanços que ha fet la Universitat de València amb tot allò relacionat amb el segell.

Aquesta avaluació permet a la Universitat passar a la següent fase de consolidació, en què, amb un pla de treball actualitzat i millorat s’inclouran les recomanacions i observacions de la comissió. Ara s’obri un nou període de tres anys i després hi haurà una nova avaluació en la qual la Universitat mostrarà les seues fortaleses i es tractaran de detectar les debilitats per tal de plantejar un nou pla de treball per a fer-los front.

L'obtenció i renovació d'aquest segell avala l'esforç continu de la Universitat de València per alinear les seues polítiques de recursos humans amb les recomanacions establides per la Unió Europea. Aquesta avaluació representa una fita fonamental en la trajectòria de la UV, ja que aquest segell avala el compromís institucional amb l'excel·lència en la contractació i desenvolupament d'investigadors i reflecteix l'aposta decidida de la Universitat de València per la millora constant en els seus processos de selecció i desenvolupament de talent investigador.

La comissió avaluadora estava integrada per Monika Kowalik, especialista en comunicació científica de l’IUNG (Institut de Ciències del Sòl i Cultiu de Plantes) de Polònia; Karen Cacciattolo, experta en gestió de recursos humans de la Universitat de Malta, i Carlo Amenta, especialista en gestió econòmica i financera de la Universitat de Palerm.

Durant la visita, els membres de la comissió han debatut amb l'equip rectoral i amb el grup de treball tots els aspectes relacionats amb l'esforç realitzat per la Universitat de València durant els últims 5 anys per a alinear les polítiques i estratègies de contractació d'investigadors i investigadores amb els principis de la “Carta Europea de l'Investigador” i el “Codi de conducta per a la contractació d'investigadors”. A més, la comissió ha escoltat l'opinió d'investigadors i investigadores de tots els àmbits de la comunitat universitària per a conéixer de primera mà l'impacte que ha tingut la política de recursos humans de la Universitat de València sobre la seua trajectòria.

La comissió ha proposat una sèrie de mesures i recomanacions que seran incorporades al pla d'acció que durà a terme la Universitat de València durant els pròxims 3 anys en el seu camí per a mantindre el segell d’excel·lència.

Des de 2017 la Universitat de València és una de les institucions reconegudes per la Comissió Europea amb este guardó, que premia l'excel·lència en la gestió de recursos humans per a la investigació.

Més informació:

Arxivat en:

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar